แอฟริกาคัพออฟเนชันส์ 2021

แอฟริกาคัพออฟเนชันส์ 2021(อังกฤษ:2021 Africa Cup of Nations หรือย่อว่าAFCON 2021หรือCAN 2021) หรือรู้จักกันในชื่อโททัลเอ็นเนร์จีส์แอฟริกาคัพออฟเนชันส์ 2021ด้วยเหตุผลด้านการสนับสนุนเป็นการแข่งขันครั้งที่ 33 ของแอฟริกาคัพออฟเนชันส์การแข่งขันฟุตบอลชายทีมชาติของทวีปแอฟริกา ซึ่งจัดขึ้นทุก ๆ สองปี อยู่ภายใต้การดำเนินงานของสมาพันธ์ฟุตบอลแห่งแอฟริกา(CAF) แคเมอรูนเป็นเจ้าภาพในการแข่งขันครั้งนี้โดยจะเริ่มแข่งขันตั้งแต่วันที่ 9 มกราคม ถึง 6 กุมภาพันธ์ ค.ศ. 2022
เดิมที การแข่งขันจะดำเนินในช่วงเดือนมิถุนายนถึงกรกฎาคม ค.ศ. 2021 อย่างไรก็ตาม เมื่อวันที่ 15 มกราคม ค.ศ. 2020 ซีเอเอฟได้ประกาศเลื่อนวันที่แข่งขันออกไปเนื่องจากสภาพอากาศที่ไม่เอื้ออำนวยในเดือนนั้น ทำให้การแข่งขันถูกกำหนดใหม่เป็นวันที่ 9 มกราคม ถึง 6 กุมภาพันธ์ ค.ศ. 2021แต่ในวันที่ 30 มิถุนายน ค.ศ. 2020 ซีเอเอฟประกาศเลื่อนวันแข่งขันอีกครั้งไปเป็นเดือนมกราคม ค.ศ. 2022 เนื่องจากการระบาดทั่วของโควิด-19แต่การแข่งขันยังคงใช้ชื่อแอฟริกาคัพออฟเนชันส์ 2021 เหมือนเดิมด้วยวัตถุประสงค์ด้านการสนับสนุน
แอลจีเรียเข้าร่วมแข่งขันในฐานะแชมป์เก่า แต่ในครั้งนี้ พวกเขาตกรอบแบ่งกลุ่ม เจ้าภาพอย่างแคเมอรูนแพ้ในรอบรองชนะเลิศหลังดวลลูกโทษแพ้อียิปต์สุดท้ายแล้ว พวกเขาคว้าอันดับที่ 3เซเนกัลชนะเลิศรายการนี้เป็นสมัยแรกหลังจากที่ดวลลูกโทษชนะอียิปต์ในนัดชิงชนะเลิศ
มีทั้งหมด 24 ทีมที่จะได้เข้าร่วมแข่งขันในรอบสุดท้าย มีเพียงเจ้าภาพเท่านั้นที่ได้สิทธิ์ผ่านเข้าสู่รอบสุดท้ายโดยอัตโนมัติ ในขณะที่ 23 ทีมที่เหลือจะต้องแข่งขันในรอบคัดเลือก ในการแข่งขันรอบสุดท้าย ทีมทั้งหมด 24 ทีมจะถูกแบ่งออกเป็น 6 กลุ่ม กลุ่มละ 4 ทีม โดยในแต่ละกลุ่มจะแข่งขันแบบพบกันหมด สองทีมอันดับแรกของแต่ละกลุ่มและทีมอันดับสามที่ดีที่สุดสี่ทีม จะผ่านเข้าสู่รอบ 16 ทีมสุดท้าย ผู้ชนะในรอบ 16 ทีมสุดท้าย จะไปพบกันในรอบก่อนรองชนะเลิศ และผู้ชนะในรอบก่อนรองชนะเลิศ จะไปพบกันในรอบรองชนะเลิศ ผู้แพ้ในรอบรองชนะเลิศจะพบกันเพื่อชิงอันดับที่สาม ส่วนผู้ชนะในรอบรองชนะเลิศจะเข้าไปชิงชนะเลิศ
วันที่ 23 พฤศจิกายน ค.ศ. 2021 ซีเอเอฟได้เปิดตัวลูกบอลที่จะใช้ในการแข่งขัน มีชื่อว่า "Toghu" ลูกบอลนี้ผลิตโดยบริษัทอัมโบรของอังกฤษ
วันที่ 17 พฤษภาคม ค.ศ. 2021 ได้มีการเปิดตัวมาสคอตประจำการแข่งขันที่ยาอุนเดมีชื่อว่า "โมลา" โดยเป็นมาสคอตรูปสิงโตสวมชุดแข่งขันที่เหมือนกับชุดเหย้าของแคเมอรูนพร้อมมีคำว่า "Cameroon" และ "2021" อยู่ทั้งด้านบนและด้านล่างของชุด
ในส่วนของคณะกรรมการตัดสินในแอฟริกาคัพออฟเนชันส์ 2021 มีผู้ตัดสินเพียงสองคนที่มาจากสมาพันธ์ฟุตบอลอเมริกาเหนือ อเมริกากลาง และแคริบเบียน(คอนคาแคฟ) รายชื่อด้านล่างนี้ประกอบไปด้วยผู้ตัดสิน 24 คน ผู้ช่วยผู้ตัดสิน 31 คน และผู้ช่วยผู้ตัดสินวิดีโออีก 8 คน จาก 36 ประเทศ
เดิมมีกำหนดการจับสลากการแข่งขันรอบสุดท้ายในวันที่ 25 มิถุนายน ค.ศ. 2021 แต่ได้เลื่อนออกไปเป็นวันที่ 17 สิงหาคม ค.ศ. 2021ทีมชาติที่เข้าร่วมแข่งขัน 24 ทีม จะถูกจับสลากแบ่งออกเป็น 6 กลุ่ม
เนื่องจากแอฟริกาคัพออฟเนชันส์ครั้งนี้เพิ่มจำนวนทีมจาก 16 เป็น 24 ทีม ทำให้ต้องมีสนามแข่งขันอย่างน้อย 6 แห่งใน 5 เมืองของแคเมอรูนสนามแข่งขันทั้ง 6 แห่ง ประกอบไปด้วยรายชื่อที่แสดงในตารางด้านล่างนี้นัดเปิดสนามและนัดชิงชนะเลิศของการแข่งขันถูกกำหนดให้แข่งขันที่สนามกีฬาโอเลมเบในยาอุนเดเป็นสนามสร้างใหม่ มีความจุ 60,000 ที่นั่ง
สองทีมอันดับแรกของแต่ละกลุ่ม ร่วมกับทีมอันดับสามที่ดีที่สุดสี่ทีม จะผ่านเข้าสู่รอบ 16 ทีมสุดท้าย เวลาที่ปรากฏในทุกนัดเป็นเวลาท้องถิ่น (เวลาแอฟริกาตะวันตก;UTC+1)
มีการทำประตู 100 ประตู จากการแข่งขัน 52 นัด เฉลี่ย 1.92 ประตูต่อนัด
การทำประตู 8 ครั้ง
การทำประตู 5 ครั้ง
การทำประตู 3 ครั้ง
การทำประตู 2 ครั้ง
การทำประตู 1 ครั้ง
การทำเข้าประตูตัวเอง 1 ครั้ง
อ้างอิง:
ผู้ฝึกสอน:Aliou Cissé
ตารางด้านล่างนี้แสดงรายชื่อผู้ได้รับสิทธิ์ออกอากาศการแข่งขันแอฟริกาคัพออฟเนชันส์ 2021: